睇錯路牌跟錯隊 4車齊逆線
【本報訊】近日網上瘋傳一段約36秒的「車Cam」短片,顯示於本周二(9日)清晨近5時,沙田出現4車逆線行駛的「奇景」。畫面所見,拍片車輛當時沿大埔公路沙田段中線往火炭方向行駛,當駛至沙田火車站對開,迎頭有兩車由沙田鄉事會路逆線轉落大埔公路再駛出快線,拍片車輛司機見狀,慌忙扭左軚閃避。
適時,一輛市區的士及另一車「跟錯大隊」,尾隨該兩車加入逆線行列,齊齊逆線駛落大埔公路。拍片司機目睹此情此景,連忙減速停車,以免發生意外。由於4車逆線難得一見,鏡頭外的車內人士不禁詢問:「點解逆線啊,喂?」另一人聞言則回應:「行錯路,黐×線」,並嘲笑犯錯司機的大意鹵莽,影片至此結束。至於該4名逆線司機駛至何處始「知衰」掉頭則不得而知。
網民質疑改路指示不清
有網民看畢片段,質疑行錯路司機「全部都盲?冇人睇地線,冇人睇路牌?」「笑死我,想睇埋後Cam」、「這是凌晨4點飛車黨?」「最想知佢哋喺邊度出番去」,但亦有人替司機的逆線行為「解畫」,認為情有可原:「改路改到咁,一個盲毛帶頭後面又跟住」、「改路指示不清晰,害死人!」
翻查資料,為配合大埔公路(沙田段)道路擴闊及加建隔音屏障工程,本月9日凌晨1時至上午5時實施臨時交通安排。當中大埔公路—沙田段(南行)前往城門隧道公路及青沙公路的受影響車輛,將改經沙田路(東行)、源禾路(南行)及沙田鄉事會路(西行);至於沿火炭路及源禾路(北行)前往大埔公路—沙田段(南行)的受影響車輛須改經源禾路(南行)及沙田鄉事會路(西行)。